CELEX: 32014R1226
Language: sl
Date: 2014-11-17 00:00:00
Title: Uredba Komisije (EU) št. 1226/2014 z dne 17. novembra 2014 o odobritvi zdravstvene trditve na živilih, ki se nanaša na zmanjšanje tveganja za nastanek bolezni  Besedilo velja za EGP

18.11.2014   
            
            
               SL
            
            
               Uradni list Evropske unije
            
            
               L 331/3
            
         UREDBA KOMISIJE (EU) št. 1226/2014
   z dne 17. novembra 2014
   o odobritvi zdravstvene trditve na živilih, ki se nanaša na zmanjšanje tveganja za nastanek bolezni
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih (1) ter zlasti člena 17(3) Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 1924/2006 so zdravstvene trditve na živilih prepovedane, razen če jih Komisija v skladu z navedeno uredbo odobri in uvrsti na seznam dovoljenih trditev.
            
         
               (2)
            
            
               Uredba (ES) št. 1924/2006 določa tudi, da lahko nosilci živilske dejavnosti vloge za odobritev zdravstvenih trditev predložijo pristojnemu nacionalnemu organu države članice. Pristojni nacionalni organ veljavne vloge pošlje Evropski agenciji za varnost hrane (v nadaljnjem besedilu: Agencija).
            
         
               (3)
            
            
               Agencija po prejemu vloge takoj obvesti druge države članice in Komisijo ter pripravi mnenje o zadevni zdravstveni trditvi.
            
         
               (4)
            
            
               Komisija ob upoštevanju mnenja Agencije odloči o odobritvi zdravstvenih trditev.
            
         
               (5)
            
            
               Družba Lactalis B&C je v skladu s členom 14(1)(a) Uredbe (ES) št. 1924/2006 vložila vlogo, Agencija pa je morala pripraviti mnenje o zdravstveni trditvi v zvezi z „mazavimi maščobami z nizko vsebnostjo maščob in transmaščob, bogatimi z nenasičenimi in omega-3 maščobnimi kislinami“, ter zniževanjem koncentracije LDL-holesterola (Vprašanje št. EFSA-Q-2009-00458) (2). Vložnik je predlagal naslednjo trditev: „Nadomestitev maščob, bogatih z nasičenimi ali transmaščobnimi kislinami, z maščobami, bogatimi z nenasičenimi maščobnimi kislinami, pomaga zniževati LDL-holesterol. LDL-holesterol je dejavnik tveganja za srčno-žilne bolezni.“
            
         
               (6)
            
            
               Na podlagi predloženih podatkov je Agencija v svojem mnenju, ki so ga Komisija in države članice prejele 25. maja 2011, sklenila, da je bila vzročno-posledična povezava med uživanjem mešanice hranilnih nasičenih maščobnih kislin in povišanjem koncentracije LDL-holesterola v krvi utemeljena ter da nadomestitev mešanice nasičenih maščobnih kislin s cis enkrat nenasičenimi maščobnimi kislinami in/ali cis večkrat nenasičenimi maščobnimi kislinami v živilih ali prehrani po principu gram za gram znižuje koncentracijo LDL-holesterola. Zdravstveno trditev, ki odraža ta sklep, bi zato bilo treba šteti za skladno z zahtevami iz Uredbe (ES) št. 1924/2006 in jo uvrstiti na seznam dovoljenih trditev Unije. Klinična intervencijska študija, za katero je vlagatelj zahteval zakonsko zaščito podatkov, se Agenciji ni zdela potrebna za sprejetje odločitve. Zato se šteje, da zahteva iz člena 21(1)(c) Uredbe (ES) št. 1924/2006 ni izpolnjena in zakonska zaščita podatkov ne bi smela biti odobrena.
            
         
               (7)
            
            
               Agencija v mnenju ugotavlja, da je za navedbo trditve treba velike količine nasičenih maščobnih kislin nadomestiti z enkrat nenasičenimi in/ali večkrat nenasičenimi maščobnimi kislinami v živilih ali prehrani po principu gram za gram. Zato je za zagotovitev visoke vsebnosti enkrat nenasičenih in/ali večkrat nenasičenih maščobnih kislin v posameznem živilu uporabo te trditve primerno omejiti na maščobe in olja ter določiti pogoje uporabe, kot so navedeni v prehranski trditvi „VISOKA VSEBNOST NENASIČENIH MAŠČOB“, določeni v Prilogi k Uredbi (ES) št. 1924/2006.
            
         
               (8)
            
            
               Člen 16(4) Uredbe (ES) št. 1924/2006 določa, da mora mnenje, ki podpira odobritev zdravstvene trditve, vključevati nekatere podatke. Navedene podatke v zvezi z odobreno trditvijo bi zato bilo treba določiti v Prilogi k tej uredbi ter vanje vključiti, odvisno od primera, spremenjeno besedilo trditve, posebne pogoje uporabe trditve in, kadar je to ustrezno, pogoje ali omejitve uporabe živila in/ali dodatno pojasnilo ali opozorilo v skladu s pravili iz Uredbe (ES) št. 1924/2006 in mnenji Agencije.
            
         
               (9)
            
            
               Eden od ciljev Uredbe (ES) št. 1924/2006 je zagotoviti, da so zdravstvene trditve resnične, jasne, zanesljive in uporabne za potrošnika ter da se pri tem upoštevata besedilo in predstavitev trditve. Kadar ima besedilo trditev za potrošnike enak pomen kot odobrena zdravstvena trditev, ker je med njima ista povezava kot med kategorijo živila, živilom ali njegovo sestavino in zdravjem, bi bilo treba te trditve uporabljati pod istimi pogoji, kot so navedeni v Prilogi k tej uredbi.
            
         
               (10)
            
            
               Pri določanju ukrepov iz te uredbe so bile upoštevane pripombe, ki so jih vložniki in predstavniki javnosti poslali Komisiji v skladu s členom 16(6) Uredbe (ES) št. 1924/2006.
            
         
               (11)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   1.   Zdravstvena trditev iz Priloge k tej uredbi se lahko navede na živilih na trgu Unije v skladu s pogoji iz navedene priloge.
   2.   Zdravstvena trditev iz odstavka 1 se uvrsti na seznam dovoljenih trditev Unije v skladu s členom 14(1) Uredbe (ES) št. 1924/2006.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. novembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 404, 30.12.2006, str. 9.
   
      (2)  EFSA Journal 2011; 9(5):2168.
   
      PRILOGA
      Dovoljena zdravstvena trditev
      
                  Vloga – ustrezne določbe Uredbe (ES) št. 1924/2006
               
               
                  Vlagatelj – naslov
               
               
                  Hranilo, snov, živilo ali kategorija živil
               
               
                  Trditev
               
               
                  Pogoji uporabe trditve
               
               
                  Pogoji in/ali omejitve uporabe živila in/ali dodatno pojasnilo ali opozorilo
               
               
                  Referenčno mnenje Agencije za varnost hrane
               
            
                  Zdravstvena trditev v skladu s členom 14(1)(a), ki se nanaša na zmanjšanje tveganja za bolezen
               
               
                  Lactalis B&C, ZA Les Placis, 35230, Bourgbarré, Francija
               
               
                  Enkrat nenasičene in/ali večkrat nenasičene maščobne kisline
               
               
                  Nadomestitev nasičenih maščob z nenasičenimi maščobami v prehrani dokazano znižuje/zmanjšuje raven holesterola v krvi. Povišan holesterol je dejavnik tveganja za razvoj koronarne srčne bolezni.
               
               
                  Trditev se lahko navede le na živilu, ki je bogato z nenasičenimi maščobnimi kislinami, kakor je opredeljeno s trditvijo VISOKA VSEBNOST NENASIČENIH MAŠČOB iz Priloge k Uredbi (ES) št. 1924/2006.
               
               
                  Trditev se lahko uporablja le na maščobah in oljih.
               
               
                  Q-2009-00458